Grant Performance Series Steering Wheels - 10.25 StreetSideAuto Garage
Home » Steering Wheels & Accessories » Steering Wheels » Brand: Grant X » Series: Performance Series X » Diameter (In.): 10.25 X Gemsbokke onwettig in park gejag - Misdaad - Republikein
Sunday, May 26th, 14:10:48
Gemsbokke onwettig in park gejag
14 March 2019 | Misdaad
Henriette Lamprecht – Vyf mans het op die vlug geslaan nadat hulle Sondag in die Namib- Naukluftpark op heterdaad betrap is waar hulle gemsbokke geslag het.
Volgens ao. Daniel Gurirab, van die polisie in die Erongostreek, staar die verdagtes verskeie klagte in die gesig, onder meer die onwettige jag van jagbare wild, jag sonder ‘n geldige permit, die betreding van die park tussen sononder en sonop, en die dra van ‘n vuurwapen in ‘n park.
Volgens Gurirab het ‘n span bestaande uit lede van die ministerie van die omgewing en toerisme en Namibiese polisiereserviste op die verdagtes afgekom waar hulle besig was om gemsbokke te slag.
Die verdagtes het in ‘n bakkie op die vlug geslaan en is deur die groep agternagesit. Volgens Gurirab het die bakkie in riviersand vasgeval en het die verdagtes daarin geslaag om die polisie te voet te ontglip.
Die verdagtes het die bakkie en toerusting agtergelaat wat in die jagtog gebruik is.
Gurirab sê die waarde van die gemsbokke is na raming N$43 900.
Die bakkie is intussen geskut en die eienaar van die voertuig moet nog geïdentifiseer word.